《风入松 建业遇宋荔裳观察》
清代·丁澎

新亭啼鴂不堪闻。明月亦愁君。乌巷衣冠江令宅，多换取、岭树江云。

疏拙宁如仆辈，眼看裘马何人。河桥残角拥行尘。

极目楚天分。悲哉秋气青枫下，招山鬼、石竹罗裙。

东郭肯容安枕，北山何用移文。

作者简介：（约1622—1686）清浙江仁和人，字飞涛，号药园。回族。顺治十二年进士，官主事。充河南乡试副考官，荐升郎中。科场案起，以违例被劾，谪塞上五年。工诗。早年与毛先舒、柴绍炳等人称“西泠十子”，后又与宋琬、施闰章等人号“燕台七子”。有《信美堂诗选》、《扶荔堂集》。